Atletism – Campionatul Național indoor U 20. Sportivii suceveni au urcat de patru ori pe podiumul de premiere
Atleții suceveni au câștigat patru medalii la Campionatul Național Indoor U20. Claudia Costiuc și Alexandru Prâsneac au devenit campioni naționali în probele de 800 de metri, iar rădăuțeanul Ciprian Costîn a luat bronzul la 1.500 și 3.000 de metri.
"Sportivii mei au confirmat forma bună prin care au trecut în sezonul Indoor și avem speranțe la un sezon la fel de bun și în aer liber. Ne dorim să reprezentăm cu cinste România și Municipiul Vatra-Dornei în competițiile internaționale. La final aș vrea să mulțumim conducerii clubului CSM Dorna Vatra-Dornei dar și sponsorului personal al sportivilor Apa Bucovina" a declarat antrenorul Cristian Prâsneac.